5 መስከረም 2020 መግለጺ ስእሊ, ኣምባሳደር ዓብደላ ኣደም (ጸጋም) ኣቶ ዘርኣስላሰ ረድኢ (የማን) እቲ ብልዕሊ 4 ቢልዮን ዶላር ዝህነጽ ዘሎ ግድብ ህዳሰ ኢትዮጵያ፡ ኣብ መንጎ ግብጺ፡ ሱዳንን ኢትዮጵያን ዞባውን ዓለማውን ኣተኩሮ ዝሰሓበ ማያዊ ምስሕሓብ ኣኸቲሉ ከምዘሎ ይፍለጥ። ብፍላይ ኣብዚ እዋን'ዚ፡ እቲ ጽዓታዊ ግድብ ክውዳእ ኣብ ዝቃረበሉ ዘሎ እዋን፡ በኸመይ ማይ ክመልእ ኣለዎ ዝብል ጉዳይ እቲ ቀንዲ ዘይምስምማዕ ፈጢሩ ዘሎ'ዩ። እቲ ኣብ መንጎ እናተቖራረጸ ክመጽእ ዝጸንሐ ስሉሳዊ ልዝብ ብመንጎኝነት ሕብረት ኣፍሪቃ ይቕጽል ከምዘሎ ይፍለጥ። ይኹን እምበር፡ ሕጂ'ውን መዓልቦ ኣይረኸበን ዘሎ። ኣቐዲሙ'ውን፡ እቲ ናብ ዝኸፍአ ወጥርን ምትፍናንን ከየምርሕ ዝስጋእ ጉዳይ፡ ካብ ኣዲስ ኣበባ፡ ካርቱምን ካይሮን ሓሊፉ ኣብ ዋሽንግተን ድሕሪ ምስጋሩ ብመንጎኝነት ኣመሪካን ዓለማዊ ባንክን ዝተፈተነ ዘተ ኣይተዓወተን። ኢትዮጵያ ነቲ ብኣመሪካ ዝቐረበ እማመ ነጺጋቶ ምንባራ ይዝከር። እታ ናይ ግብጺ ወገን ወሲዳ ተባሂላ እትሕመ ኣመሪካ፡ ኣብዚ ቀረባ መዓልታት፡ ንኢትዮጵያ ክትህቦ ሓሲባ ዝነበረት ናይ 130 ሚልዮን ዶላር፡ ክትስሕቦ ከምዝወሰነት ኣፍሊጣ'ላ። ኣሜሪካ ንኢትዮጵያ ክትህባ ዝወጠነቶ '100 ሚልዮን ዶላር ክትክልክል እያ' ምስልታት ሳተላይት፡ ግድብ ህዳሰ ማይ ምዕቛር ከምዝጀመረ ኣርእዮም ወጥሪ ግድብ ህዳሰ፡ ኢትዮጵያውያን ይጽንብሉ ግብጻውያን ቁጥዐኦም ይገልጹ ኤርትራ እተካይዶ ዘላ ንጥፈታት እንታይ'ዩ?
